title: Komisijas Direktīva 94/39/EK (1994. gada 25. jūlijs), ar ko izveido to barības lietojumu sarakstu, kuri paredzēti īpašiem barošanas mērķiem

text:
Svarīgs juridisks paziņojums

|

31994L0039

Oficiālais Vēstnesis L 207 , 10/08/1994 Lpp. 0020 - 0029 Speciālizdevums somu valodā: Nodaļa 3 Sējums 60 Lpp. 0132  Speciālizdevums zviedru valodā: Nodaļa 3 Sējums 60 Lpp. 0132

		Komisijas Direktīva 94/39/EK(1994. gada 25. jūlijs),ar ko izveido to barības lietojumu sarakstu, kuri paredzēti īpašiem barošanas mērķiemEIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Padomes 1993. gada 13. septembra Direktīvu 93/74/EEK par barību, kas paredzēta īpašiem barošanas mērķiem [1], un jo īpaši tās 6. panta a) apakšpunktu,tā kā Padomes Direktīvā 93/74/EEK ir paredzēts izveidot pozitīvu to barības lietojumu sarakstu, kuri paredzēti īpašiem barošanas mērķiem; tā kā sarakstā precīzi jānorāda lietojums, tas ir, īpašais barošanas mērķis, galvenie barības raksturlielumi, marķējuma deklarācijas un, ja vajadzīgs, īpašās prasības attiecībā uz marķējumu;tā kā sakarā ar to, ka nav Kopienas metožu enerģētiskās vērtības kontrolei lolojumdzīvnieku barībā un diētiskās pārtikas šķiedru kontrolei barībā, pašlaik dažus barošanas mērķus nevar iekļaut sarakstā; tā kā saraksts jāpabeidz, tiklīdz minētās metodes būs pieņemtas;tā kā izveidoto sarakstu vajadzības gadījumā var modificēt, ņemot vērā zinātnes un tehnikas attīstību;tā kā šajā direktīvā paredzētie pasākumi ir saskaņā ar Barības pastāvīgās komitejas atzinumu,IR PIEŅĒMUSI ŠO DIREKTĪVU.1. pantsDalībvalstis prasa, lai barību, kas Padomes Direktīvas 93/74/EEK nozīmē paredzēta īpašiem barošanas mērķiem, laiž tirgū tikai tad, ja paredzētie lietojumi ir iekļauti šīs direktīvas pielikuma B daļā un atbilst pārējiem minētajā pielikuma daļā izklāstītajiem noteikumiem.Turklāt dalībvalstis nodrošina atbilstību noteikumiem, kas izklāstīti pielikuma A daļas "Vispārīgos noteikumos".2. pantsDalībvalstīs stājas spēkā normatīvie un administratīvie akti, kas vajadzīgi, lai vēlākais līdz 1995. gada 30. jūnijam nodrošinātu atbilstību šai direktīvai. Dalībvalstis par to tūlīt informē Komisiju.Pieņemot šos noteikumus, dalībvalstis tajos ietver atsauci uz šo direktīvu, vai arī šādu atsauci pievieno to oficiālai publikācijai. Šādas atsauces pievienošanas kārtību paredz dalībvalstis.3. pantsŠī direktīva stājas spēkā 20 dienas pēc tās publicēšanas Eiropas Kopienu Oficiālajā Vēstnesī.Briselē, 1994. gada 25. jūlijāKomisijas vārdā —Komisijas loceklisRené Steichen[1] OV L 237, 22.9.1993., 23. lpp.--------------------------------------------------PIELIKUMSA DAĻAVispārīgi noteikumi1. Ja vienam un tam pašam barošanas mērķim B daļas 2. slejā ar "un/vai" ir norādīta vairāk nekā viena barības raksturlielumu grupa, pēc izgatavotāja izvēles var lietot jebkuru vai abas galveno barības raksturlielumu grupas, lai sasniegtu 1. slejā noteikto barošanas mērķi. Katrai izvēlei atbilstīgās marķējuma deklarācijas ir noteiktas iepretim, 4. slejā.2. Ja piedevu grupa ir minēta B daļas 2. vai 4. slejā, Padomes Direktīvā 70/524/EEK [1] jābūt apstiprinātam, ka lietotā(s) piedeva(s) atbilst noteiktajam galvenajam raksturlielumam.3. Ja B daļas 4. slejā ir prasīta sastāvdaļu vai analītisko komponenšu izcelsme/avoti, izgatavotājam precīzi jādeklarē, piemēram, sastāvdaļas (u), dzīvnieku sugas vai dzīvnieka daļas specifiskais nosaukums, lai varētu novērtēt barības atbilstību attiecīgajiem galvenajiem barības raksturlielumiem.4. Ja B daļas 4. slejā, lietojot izteicienu "kopējais daudzums", ir prasīta tādas vielas deklarācija, kas ir arī apstiprināta piedeva, deklarētajam saturam pēc vajadzības jāattiecas uz dabīgo vielas saturu, ja nekāds daudzums nav pievienots, vai, atkāpjoties no Direktīvas 70/524/EEK, kopējo vielas dabīgo saturu un daudzumu, kas pievienots piedevas nolūkā.5. Deklarācijas, kas prasītas 4. slejā ar norādi "ja pievienots", ir obligātas, ja sastāvdaļa vai piedeva ir speciāli pievienota vai palielināta, lai sasniegtu attiecīgo barošanas mērķi.6. Saskaņā ar B daļas 4. sleju sniedzamajām deklarācijām, kas attiecas uz analītiskām komponentēm un piedevām, jābūt kvantitatīvām.7. Ieteicamais lietošanas ilgums, kas norādīts B daļas 5. slejā, norāda laiku, kurā būtu jāsasniedz barošanas mērķis. Izgatavotāji lietošanas ilgumu noteiktajās robežās var norādīt precīzāk.8. Ja barība paredzēta vairāk nekā vienam īpašam barošanas mērķim, tai jāatbilst attiecīgajiem ierakstiem B daļā.9. Tādas papildbarības dienas devu līdzsvarošanas norādījumi, kas paredzēta īpašiem barošanas mērķiem, jādod lietošanas instrukcijā, kuru iekļauj marķējumā.B DAĻAParedzēto lietojumu sarakstsĪpašais barošanas mērķis | Galvenie barības raksturlielumi | Dzīvnieku suga vai kategorija | Marķējuma deklarācijas | Ieteicamais lietošanas ilgums | Citi noteikumi |1 | 2 | 3 | 4 | 5 | 6 |Nieru darbības uzlabošana hroniskas nieru mazspējas gadījumā | Zems fosfora saturs un ierobežots olbaltumvielu saturs, bet augsta kvalitāte | Suņi un kaķi | Olbaltumvielu avots/avotikalcijsfosforskālijsnātrijsgalveno taukskābju saturs, ja tādas ir pievienotas | Sākumā līdz 6 mēnešiem | Uz iepakojuma, trauka vai marķējumā norādīt: "Pirms lietošanas vai lietošanas ilguma pagarināšanas ieteicams konsultēties ar veterinārārstu." Lietošanas instrukcijā norādīt:"Visu laiku vajadzētu būt pieejamam ūdenim." |Urīnakmeņu/ struvīta šķīdināšana | —Urīnu skābinošas īpašības, zems magnija saturs un ierobežots olbaltumvielu saturs, bet augsta kvalitāte | Suņi | Olbaltumvielu avots/ avotikalcijsfosforsnātrijsmagnijskālijshlorīdisērsurīnu skābinošas vielas | No 5 līdz 12 nedēļām | Lietošanas instrukcijā norādīt: "Visu laiku vajadzētu būt pieejamam ūdenim." Uz iepakojuma, trauka vai marķējumā norādīt: "Pirms lietošanas ieteicams konsultēties ar veterinārārstu." |—Urīnu skābinošas īpašības un zems magnija saturs | Kaķi | Kalcijsfosforsnātrijsmagnijskālijshlorīdisērskopējais taurīna daudzumsurīnu skābinošas vielas |Nierakmeņu recidīva mazināšana | Urīnu skābinošas īpašības un vidējs magnija saturs | Suņi un kaķi | Kalcijsfosforsnātrijsmagnijskālijshlorīdisērsurīnu skābinošas vielas | Līdz 6 mēnešiem | Uz iepakojuma, trauka vai marķējumā norādīt: "Pirms lietošanas ieteicams konsultēties ar veterinārārstu." |Urātu akmeņu veidošanās mazināšana | Zems purīnu saturs, zems olbaltumvielu saturs, bet augsta kvalitāte | Suņi un kaķi | Olbaltumvielu avots/avoti | Līdz 6 mēnešiem, bet neatgriezenisku urīnskābes metabolisma traucējumu gadījumos visu mūžu | Uz iepakojuma, trauka vai marķējumā norādīt: "Pirms lietošanas ieteicams konsultēties ar veterinārārstu." |Oksalātu akmeņu veidošanās mazināšana. | Zems kalcija saturs, zems D vitamīna saturs un urīna sārmošanas īpašības | Suņi un kaķi | Fosforskalcijsnātrijsmagnijskālijshlorīdisērskopējais D vitamīna daudzumshidroksiprolīnsurīnu sārmojošas vielas | Līdz 6 mēnešiem | Uz iepakojuma, trauka vai marķējumā norādīt: "Pirms lietošanas ieteicams konsultēties ar veterinārārstu." |Cistīna akmeņu veidošanās mazināšana. | Zems olbaltumvielu saturs, vidējs sēra aminoskābju saturs un urīnu sārmojošas īpašības | Suņi un kaķi | Kopējais sēra aminoskābju daudzumsnātrijs —kālijshlorīdisērsurīnu sārmojošas vielas | Sākumā līdz 1 gadam | Uz iepakojuma, trauka vai marķējumā norādīt: "Pirms lietošanas vai pirms lietošanas ilguma pagarināšanas ieteicams konsultēties ar veterinārārstu." |Sastāvdaļu un barības vielu nepanesības mazināšana | Atlasītu olbaltumvielu avots/avotiun/vai | Suņi un kaķi | Olbaltumvielu avots/avotigalveno taukskābju saturs, ja tādas ir pievienotas | No 3 līdz 8 nedēļām: ja nepanesības pazīmes izzūd, barību var lietot neierobežotu laiku | — |atlasītu ogļhidrātu avots/avoti Suņi un kaķi | ogļhidrātu avots/avotigalveno taukskābju saturs, ja tādas ir pievienotas | |Akūtu absorbcijas/uzsūkšanās traucējumu mazināšana zarnās | Paaugstināts elektrolītu un labi sagremojamu sastāvdaļu saturs | Suņi un kaķi | Labi sagremojamas sastāvdaļas, ieskaitot to apstrādi pēc vajadzībasnātrijskālijsgļotvielu avots/avoti, ja tādas ir pievienotas | No 1 līdz 2 nedēļām | Uz iepakojuma, trauka vai marķējumā norādīt: "Akūtas diarejas/caurejas periodos un atveseļošanās laikā.""Pirms lietošanas ieteicams konsultēties ar veterinārārstu." |Nepietiekamas gremošanas kompensācija | Labi sagremojamas sastāvdaļas un zems tauku saturs | Suņi un kaķi | Labi sagremojamas sastāvdaļas, ieskaitot to apstrādi pēc vajadzības | No 3 līdz 12 nedēļām, bet hroniskas aizkuņģa dziedzera mazspējas gadījumā visu mūžu | Uz iepakojuma, trauka vai marķējumā norādīt: "Pirms lietošanas ieteicams konsultēties ar veterinārārstu." |Sirdsdarbības veicināšana hroniskas sirds mazspējas gadījumā | Zems nātrija saturs un palielināta K/Na attiecība | Suņi un kaķi | Nātrijskālijsmagnijs | Sākumā līdz 6 mēnešiem | Uz iepakojuma, trauka vai marķējumā norādīt: "Pirms lietošanas vai pirms lietošanas ilguma pagarināšanas ieteicams konsultēties ar veterinārārstu." |Glikozes regulācija (Diabetes mellitus) | Zems tādu ogļhidrātu saturs, no kuriem ātri izdalās glikoze | Suņi un kaķi | Ogļhidrātu avots/avotiogļhidrātu apstrāde pēc vajadzībascietekopējais cukura daudzumsfruktoze, ja tāda ir pievienotagalveno taukskābju saturs, ja tādas ir pievienotasīsas vai vidējas ķēdes taukskābju avots/avoti, ja tādas ir pievienotas | Sākumā līdz 6 mēnešiem | Uz iepakojuma, trauka vai marķējumā norādīt: "Pirms lietošanas vai pirms lietošanas ilguma pagarināšanas ieteicams konsultēties ar veterinārārstu." |Aknu darbības veicināšana hroniskas aknu mazspējas gadījumā | Augstas kvalitātes olbaltumviela, vidējs olbaltumvielas saturs, zems tauku saturs, augsts galveno taukskābju saturs un augsts labi sagremojamu ogļhidrātu saturs | Suņi | Olbaltumvielas avots/avotigalveno taukskābju saturslabi sagremojami ogļhidrāti, ieskaitot to apstrādi pēc vajadzībasnātrijskopējais vara daudzums | Sākumā līdz 6 mēnešiem | Uz iepakojuma, trauka vai marķējumā norādīt: "Pirms lietošanas vai pirms lietošanas ilguma pagarināšanas ieteicams konsultēties ar veterinārārstu." |Augstas kvalitātes olbaltumviela, vidējs olbaltumvielas saturs, vidējs tauku un augsts galveno taukskābju saturs | Kaki | Olbaltumvielas avots/avotigalveno taukskābju satursnātrijskopējais vara daudzums |Lipīdu metabolisma regulācija hiperlipidēmijas gadījumā | Zems tauku un augsts galveno taukskābju saturs | Suņi un kaķi | Galveno taukskābju satursn-3 taukskābju saturs, ja tādas ir pievienotas | Sākumā līdz 2 mēnešiem | Uz iepakojuma, trauka vai marķējumā norādīt: "Pirms lietošanas vai pirms lietošanas ilguma pagarināšanas ieteicams konsultēties ar veterinārārstu." |Vara mazināšana aknās | Zems vara saturs | Suņi | Kopējais vara daudzums | Sākumā līdz 6 mēnešiem | Uz iepakojuma, trauka vai marķējumā norādīt: "Pirms lietošanas vai pirms lietošanas ilguma pagarināšanas ieteicams konsultēties ar veterinārārstu." |Ādas funkcijas veicināšana dermatozes un pārmērīgas spalvu izkrišanas gadījumos | Augsts galveno taukskābju saturs | Suņi un kaķi | Galveno taukskābju saturs | Līdz 2 mēnešiem | Uz iepakojuma, trauka vai marķējumā norādīt: "Pirms lietošanas ieteicams konsultēties ar veterinārārstu." |Piena triekas riska mazināšana | Zems kalcija satursun/vai | Piena govis | Kalcijsfosforsmagnijs | No 1 līdz 4 nedēļām pirms atslaukšanās | Lietošanas instrukcijā norādīt: "Pēc atslaukšanās lietošanu pārtraukt." |zema katjonu/anjonu attiecība | kalcijsfosforsnātrijskālijshlorīdisērs |Ketozes riska mazināšana | Sastāvdaļas, kas ir glikogēna enerģijas avots | Piena govis un aitas | Sastāvdaļas, kas ir glikogēnaenerģijas avotipropān-1,2-diols, ja tāds ir pievienots kā glikozes prekursorsglicerīns, ja tāds ir pievienots kā glikozes prekursors | No 3 līdz 6 nedēļām pēc govs atslaukšanās Pēdējās 6 nedēļas pirms un pirmās trīs nedēļas pēc aitas atslaukšanās | |Tetānijas (hipomagnēmijas) riska mazināšana | Augsts magnija saturs, viegli pieejami ogļhidrāti, vidējs olbaltumvielu saturs un zems kālija saturs | Atgremotāji | Cietekopējais cukuru daudzumsmagnijsnātrijskālijs | No 3 līdz 10 nedēļām zāles ātras augšanas periodos | Lietošanas instrukcijā norādīt, ka dienas devā līdzsvarojams šķiedru saturs un viegli pieejamas enerģijas avoti. Uz aitām paredzētas barības iepakojuma, trauka vai marķējumā norādīt: "Īpaši aitām laktācijas laikā." |Acidozes riska mazināšana | Zems viegli fermentējamu ogļhidrātu saturs un augsta buferspēja | Atgremotāji | Cietekopējais cukuru daudzums | Maksimums — 2 mēneši | Lietošanas instrukcijā norādīt, ka dienas devā līdzsvarojams šķiedru saturs un viegli fermentējamu ogļhidrātu avoti. Uz piena govīm paredzētas barības iepakojuma, trauka vai marķējumā norādīt: "Īpaši augstražīgām govīm." Uz tādas barības iepakojuma, trauka vai marķējumā, kas paredzēta atgremotāju nobarošanai, norādīt: "Īpaši intensīvi nobarojamiem…" |Ūdens un elektrolīta līdzsvara stabilizācija | Pārsvarā elektrolīti un viegli absorbējami ogļhidrāti | Teļisivēnijērikazlēnikumeļi | Ogļhidrātu avots/avotinātrijskālijshlorīdi | No 1 līdz 7 dienām (no 1 līdz 3 dienām, barojot ekskluzīvi) | Uz iepakojuma, trauka vai marķējumā norādīt: "Gremošanas traucējumu (diarejas/caurejas) laikā, to riska laikā un atveseļošanās laikā.""Pirms lietošanas ieteicams konsultēties ar veterinārārstu." |Urīnakmeņu veidošanās riska mazināšana | Zems fosfora, magnija saturs un urīnu skābinošas īpašības | Atgremotāji | Kalcijsfosforsnātrijsmagnijskālijshlorīdisērsurīnu skābinošas vielas | Līdz 6 nedēļām | Uz iepakojuma, trauka vai marķējumā norādīt: "Īpaši intensīvi nobarojamiem jauniem dzīvniekiem." Uz iepakojuma, trauka vai marķējumā norādīt: "Visu laiku vajadzētu būt pieejamam ūdenim." |Stresa reakciju mazināšana | Augsts magnija satursun/vai | Cūkas | Magnijs | No 1 dienas līdz 7 dienām | Būtu jānorāda, kādos gadījumos šī barība ir lietojama. |labi sagremojamas sastāvdaļas | labi sagremojamas sastāvdaļas, ieskaitot to apstrādi pēc vajadzībasn-3 taukskābju saturs, ja tādas ir pievienotas |Fizioloģiskās gremošanas stabilizācija | Zema buferspēja un labi sagremojamas sastāvdaļas | Sivēni | Labi sagremojamas sastāvdaļas, ieskaitot to apstrādi pēc vajadzībasbuferspējasavelkošo vielu avots/avoti, ja tādas ir pievienotasgļotvielu avots/avoti, ja tādas ir pievienotas | No 2 līdz 4 nedēļām | Uz iepakojuma, trauka vai marķējumā norādīt: "Gremošanas traucējumu vai to riska laikā un atveseļošanās laikā." |Labi sagremojamas sastāvdaļas | Cūkas | Labi sagremojamas sastāvdaļas, ieskaitot to apstrādi pēc vajadzībassavelkošo vielu avots/avoti, ja tādas ir pievienotasgļotvielu avots/avoti, ja tādas ir pievienotas |Aizcietējumu riska mazināšana | Sastāvdaļas, kas veicina zarnu iztukšošanos | Sivēnmātes | Sastāvdaļas, kas veicina zarnu iztukšošanos | No 10 līdz 14 dienām pirms un no 10 līdz 14 dienām pēc atnešanās | — |Aknu aptaukošanās sindroma riska mazināšana | Zema enerģijas un augsta no tādiem lipīdiem metabolizējamās enerģijas proporcija, kam ir augsts polinepiesātināto taukskābju saturs | Dējējvistas | Enerģētiskā vērtība, ko aprēķina pēc EEK metodesno lipīdiem metabolizējamās enerģijas īpatsvarspolinepiesātināto taukskābju saturs | Līdz 12 nedēļām | — |Nepietiekamas gremošanas kompensācija | Zems piesātināto taukskābju saturs un augsts taukos šķīstošo vitamīnu saturs | Mājputni, izņemot zosis un baložus | Piesātināto taukskābju īpatsvars attiecībā pret kopējo taukskābju daudzumukopējais A vitamīna daudzumskopējais D vitamīna daudzumskopējais E vitamīna daudzumskopējais K vitamīna daudzums | Pirmajās 2 nedēļās pēc inkubēšanas | — |Tievās zarnas gremošanas traucējumu kompensācija | Labi sagremojami ogļhidrāti, olbaltumvielas un tauki | Zirgu dzimtas dzīvnieki | Labi sagremojamu sastāvdaļu ogļhidrātu, olbaltumvielu un tauku avots, ieskaitot to apstrādi pēc vajadzības | Līdz 3 mēnešiem | Būtu jānorāda, kādos gadījumos šī barība ir lietojama. Uz iepakojuma, trauka vai marķējumā norādīt: "Pirms lietošanas ieteicams konsultēties ar veterinārārstu." |Resnās zarnas gremošanas traucējumu riska mazināšana | Augsts šķiedru saturs, bet labi sagremojamas sastāvdaļas | Zirgu dzimtas dzīvnieki | Labi sagremojamas sastāvdaļas, ieskaitot to apstrādi pēc vajadzības | No 1 līdz 2 nedēļām | Būtu jānorāda, kādos gadījumos šī barība ir lietojama. Uz iepakojuma, trauka vai marķējumā norādīt: "Pirms lietošanas ieteicams konsultēties ar veterinārārstu." |Stresa reakciju mazināšana | Labi sagremojamas sastāvdaļas un augsts magnija saturs | Zirgu dzimtas dzīvnieki | Magnijslabi sagremojamas sastāvdaļas, ieskaitot to apstrādi pēc vajadzības | No 2 līdz 4 nedēļām | Būtu jānorāda, kādos gadījumos šī barība ir lietojama. |Elektrolīta zuduma kompensācija stipras svīšanas gadījumos | Pārsvarā elektrolīti un viegli absorbējami ogļhidrāti | Zirgu dzimtas dzīvnieki | Nātrijskālijshlorīdiglikoze | No 1 dienas līdz 2 dienām | Uz iepakojuma, trauka vai marķējumā norādīt: "Visu laiku vajadzētu būt pieejamam ūdenim." |[1] OV L 270, 14.12.1970., 1. lpp.--------------------------------------------------


title: Komisijas Direktīva 2012/9/ES ( 2012. gada 7. marts ), ar ko groza I pielikumu Eiropas Parlamenta un Padomes Direktīvā 2001/37/EK par dalībvalstu normatīvo un administratīvo aktu tuvināšanu attiecībā uz tabakas izstrādājumu ražošanu, noformēšanu un pārdošanu  Dokuments attiecas uz EEZ

text:
               8.3.2012

               LV

               Eiropas Savienības Oficiālais Vēstnesis

               L 69/15

         KOMISIJAS DIREKTĪVA 2012/9/ES
   (2012. gada 7. marts),
   ar ko groza I pielikumu Eiropas Parlamenta un Padomes Direktīvā 2001/37/EK par dalībvalstu normatīvo un administratīvo aktu tuvināšanu attiecībā uz tabakas izstrādājumu ražošanu, noformēšanu un pārdošanu
   (Dokuments attiecas uz EEZ)
   EIROPAS KOMISIJA
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2001. gada 5. jūnija Direktīvu 2001/37/EK par dalībvalstu normatīvo un administratīvo aktu tuvināšanu attiecībā uz tabakas izstrādājumu ražošanu, noformēšanu un pārdošanu (1) un jo īpaši tās 9. panta 2. punktu,
   tā kā:

               (1)

               Direktīvas 2001/37/EK 5. panta 2. punkta b) apakšpunktā paredzēts, ka uz katras tabakas izstrādājumu iepakojuma vienības, izņemot tabaku, kas paredzēta orālai lietošanai, un citus bezdūmu tabakas izstrādājumus, un uz visiem ārējiem iepakojumiem, izņemot caurspīdīgo papildu apvalku, jābūt papildu brīdinājumam no minētās direktīvas I pielikumā iekļautā saraksta.

               (2)

               Kopš 2003. gada septembra šie papildu brīdinājumi bijuši obligāti jānorāda uz visiem smēķējamās tabakas iepakojumiem un kopš 2004. gada septembra – uz citu tabakas izstrādājumu iepakojumiem.

               (3)

               Pierādījumi liecina, ka Direktīvas 2001/37/EK I pielikumā patlaban iekļauto papildu brīdinājumu ietekme laika gaitā ir mazinājusies, jo zudis brīdinājuma uzrakstu sākotnējais jauninājuma efekts.

               (4)

               Turklāt kopš Direktīvas 2001/37/EK pieņemšanas ir kļuvusi pieejama jauna zinātniska informācija par tabakas lietošanas ietekmi uz veselību un tabakas efektīvas marķēšanas principiem. Konkrēti, pierādījumi liecina par cēloņsakarību starp smēķēšanu un mutes un rīkles vēzi, redzes traucējumiem, kā arī zobu un smaganu slimībām. Turklāt ir pierādījumi, ka vecāku smēķēšana ir būtisks riska faktors smēķēšanas sākšanai.

               (5)

               Direktīvas 2001/37/EK 9. panta 2. punktā paredzēts, ka Komisija minētās direktīvas I pielikumā iekļautos brīdinājumus par ietekmi uz veselību pielāgo zinātnes un tehnikas attīstībai. Turklāt Tabakas iepakošanas un marķēšanas vadlīnijās (2), ko 2008. gada novembrī pieņēma PVO Vispārējās konvencijas par tabakas uzraudzību Pušu trešajā konferencē, ieteikts periodiski pārskatīt tabakas izstrādājumu iepakošanas un marķēšanas tiesiskos pasākumus un atjaunināt tos, kad rasti jauni pierādījumi un konkrēti brīdinājumi par ietekmi uz veselību un norādes ir novecojušas.

               (6)

               Tādēļ ir jāpārskata Direktīvas 2001/37/EK I pielikumā patlaban iekļautie papildu brīdinājumi, lai saglabātu un palielinātu to ietekmi un ņemtu vērā jaunākās zinātnes atziņas.

               (7)

               Šajā pārskatīšanā par pamatu būtu jāizmanto rezultāti, kas gūti, pārskatot aktuālās zināšanas par tabakas marķēšanu un tabakas lietošanas ietekmi uz veselību, kā arī dalībvalstīs veiktos brīdinājumu testus.

               (8)

               Šajā direktīvā paredzētie pasākumi ir saskaņā ar atzinumu, ko sniegusi regulatīvā komiteja, kas izveidota saskaņā ar Direktīvas 2001/37/EK 10. panta 1. punktu, un Eiropas Parlaments un Padome pret tiem nav iebilduši,

         IR PIEŅĒMUSI ŠO DIREKTĪVU.
   1. pants
   Direktīvas 2001/37/EK I pielikumu aizstāj ar šīs direktīvas pielikuma tekstu.
   2. pants
   1.   Dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības vēlākais līdz 2014. gada 28. martam. Dalībvalstis tūlīt dara zināmus Komisijai minēto noteikumu tekstus.
   Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce.
   2.   Dalībvalstis dara Komisijai zināmus savu tiesību aktu galvenos noteikumus, ko tās pieņem jomā, uz kuru attiecas šī direktīva.
   3. pants
   Dalībvalstis var pieņemt lēmumu līdz 2016. gada 28. martam atļaut turpināt tādu izstrādājumu tirdzniecību, kuri neatbilst šīs direktīvas noteikumiem.
   4. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   5. pants
   Šī direktīva ir adresēta dalībvalstīm.

      Briselē, 2012. gada 7. martā

            Komisijas vārdā –

            priekšsēdētājs

         José Manuel BARROSO

      (1)  OV L 194, 18.7.2001., 26. lpp.

      (2)  FCTC/COP3(10) Guidelines for implementation of Article 11 of the WHO Framework Convention on Tobacco Control (Packaging and labelling of tobacco products).
   PIELIKUMS

         “I PIELIKUMS

            Saraksts ar papildu brīdinājumiem par ietekmi uz veselību

         (minēti 5. panta 2. punkta b) apakšpunktā)

                     1.

                     Deviņi no desmit plaušu vēža slimniekiem ir smēķētāji.

                     2.

                     Smēķēšana izraisa mutes un rīkles vēzi.

                     3.

                     Smēķēšana nopietni kaitē plaušām.

                     4.

                     Smēķēšana izraisa sirdslēkmes.

                     5.

                     Smēķēšana izraisa insultu un invaliditāti.

                     6.

                     Smēķēšanas izraisa artēriju nosprostošanos.

                     7.

                     Smēķēšana palielina risku kļūt aklam.

                     8.

                     Smēķēšana izraisa zobu bojājumus un smaganu saslimšanas.

                     9.

                     Smēķēšana var nogalināt jūsu vēl nedzimušo bērnu.

                     10.

                     Cigarešu dūmi kaitē jūsu bērniem, ģimenei un draugiem.

                     11.

                     Ja smēķējat jūs, paaugstinās risks, ka smēķēs arī jūsu bērni.

                     12.

                     Atmetiet tagad – tuviniekiem jūs esat vajadzīgs dzīvs (1).

                     13.

                     Smēķēšana samazina auglību.

                     14.

                     Smēķēšana palielina impotences risku.

      (1)  Tiks papildināts ar atsauci uz “uzticības tālruņa” numuru vai atbalsta dienesta tīmekļa vietni, ja attiecīgajā dalībvalstī tādi pastāv.”